钦定古今图书集成/明伦汇编/氏族典/第386卷 > 李元纮
## 钦定古今图书集成/明伦汇编/氏族典/第386卷 > 李元纮

按《唐书李元纮传》：“元纮字大纲，其先滑州人，后世占
京兆万年。本姓丙氏。曾祖粲，仕隋为屯卫大将军，高
祖与之厚，及兵入关，以众归，授宗正卿应国公，赐姓
李。祖宽，高宗时为太常卿、陇西公。父道广，武后时为
汴州刺史，迁殿中监同凤阁鸾台平章事，封金城侯。
元纮仕为雍州司户参军。时太平公主势震天下，尝”
与民竞碾硙，元纮还之民，改好畤令，迁润州司马。开
元初，为万年令，擢京兆少尹，三迁吏部侍郎，拜中书
侍郎、同中书门下平章事，封清水县男。元纮当务峻
崖，检抑奔竞，夸进者惮之。后与杜暹不协，数辩争帝
前，帝不怿，皆罢之，以元纮为曹州刺史。徙浦州，引疾
去。后以户部尚书致仕，卒。